

LATVIJAS REPUBLIKA

**PRIEKUĻU NOVADA PAŠVALDĪBA**

Reģistrācijas Nr. 90000057511, Cēsu prospekts 5, Priekuļi, Priekuļu pagasts, Priekuļu novads, LV-4126

www.priekuli.lv, tālr. 64107871, e-pasts: dome@priekulunovads.lv

**Lēmums**

Priekuļu novada Priekuļu pagastā

2020.gada 26.martā Nr.157

(protokols Nr.6, 28.p.)

**Par zemes ierīcības – robežu pārkārtošanas projekta nekustamajiem īpašumiem „Kalves” un „Vējotnes”, Mārsnēnu pagastā, Priekuļu novadā, apstiprināšanu**

Priekuļu novada dome novada izskata SIA ,,Mērnieks MMR” iesniegumu (10.03.2020., Nr.3.1-5.2/2020-1661), par zemes ierīcības – robežu pārkārtošanas projekta nekustamajiem īpašumiem „Kalves” un „Vējotnes”, Mārsnēnu pagastā, Priekuļu novadā, apstiprināšanu.

Izvērtējot pašvaldības rīcībā esošo informāciju, Priekuļu novada dome konstatē sekojošo:

1. Nekustamais īpašums „Kalves”, Mārsnēnu pagastā, Priekuļu novadā, ar kadastra numuru 4264 001 0124, sastāv no vienas zemes vienības ar kadastra apzīmējumu 4264 001 0124, dzīvojamās ēkas un vienas palīgceltnes;
2. Cēsu rajona Raunas pagasta zemnieku saimniecības "DRAVĒĻI" īpašuma tiesības uz nekustamo īpašumu „Kalves”, Mārsnēnu pagastā, Priekuļu novadā, nostiprinātas Mārsnēnu pagasta zemesgrāmatas nodalījumā Nr.148.
3. Cēsu rajona Raunas pagasta zemnieku saimniecība "DRAVĒĻI" vienīgais īpašnieks ir Uldis Sijāts;
4. Nekustamais īpašums „Vējotnes”, Mārsnēnu pagastā, Priekuļu novadā, ar kadastra numuru 4264 001 0010 sastāv no vienas zemes vienības ar kadastra apzīmējumu 4264 001 0010, dzīvojamās ēkas un vienas palīgceltnes;
5. Ulda Sijāta īpašuma tiesības uz nekustamo īpašumu „Vējotnes”, Mārsnēnu pagastā, Priekuļu novadā, nostiprinātas Mārsnēnu pagasta zemesgrāmatas nodalījumā Nr.14;
6. Priekuļu novada dome 2020.gada 23.janvārī pieņēma lēmumu Nr.18 (prot.Nr.1, 17.p.) „Par zemes ierīcības – robežu pārkārtošanas projektu nekustamajiem īpašumiem „Kalves” un „Vējotnes”, Mārsnēnu pagastā, Priekuļu novadā”, saskaņā ar kuru paredzēts pārkārtot zemes vienību ar kadastra apzīmējumu 4264 001 0124 un 4264 001 0010 savstarpējo robežu, neveidojot jaunu nekustamo īpašumu;
7. Priekuļu novada Mārsnēnu pagasta teritorijas plānojums ir pārapstiprināts Priekuļu novada domes sēdē 2009.gada 12.septembrī, protokols Nr.8, p.12.

Ņemot vērā iepriekš minēto un pamatojoties uz Ministru kabineta 2016.gada 2.augusta noteikumu Nr.505 „Zemes ierīcības projekta izstrādes noteikumi” 26. un 28. punktu, likuma „Par pašvaldībām” 21.panta pirmās daļas 27.punktu, Ministru kabineta 2015.gada 8.decembra noteikumiem Nr.698 „Adresācijas noteikumi” 9.punktu, un Ministru kabineta 2006.gada 20.jūnija noteikumiem Nr.496 „Nekustamā īpašuma lietošanas mērķu klasifikācija un nekustamā īpašuma lietošanas mērķu noteikšanas un maiņas kārtība” 16.1.punktu, Priekuļu novada domes Tautsaimniecības komitejas 2020.gada 19.marta lēmumu (protokols Nr.3), atklāti balsojot: PAR –12 (Elīna Stapulone, Aivars Tīdemanis, Sarmīte Orehova, Aivars Kalnietis, Juris Sukaruks, Arnis Melbārdis, Jānis Mičulis, Baiba Karlsberga, Mārīte Raudziņa, Normunds Kažoks, Ināra Roce, Dace Kalniņa), PRET –nav, ATTURAS –nav, Priekuļu novada dome **nolemj**:

1. Apstiprināt zemes ierīcības – robežu pārkārtošanas projektu nekustamajiem īpašumiem „Kalves” un „Vējotnes”, Mārsnēnu pagastā, Priekuļu novadā, kas paredz pārkārtot īpašumos ietilpstošo zemes vienību ar kadastra apzīmējumu 4264 001 0124 un kadastra apzīmējumu 4264 001 0010 savstarpējo robežu, neveidojot jaunu nekustamo īpašumu, saskaņā ar pielikumu;
2. Pēc robežu pārkārtošanas nekustamajā īpašumā „Kalves”, Mārsnēnu pagastā, Priekuļu novadā, ietilpstošās zemes vienības ar kadastra apzīmējumu 4264 001 0124 – Nr.1 zemes ierīcības projektā, platība 0,6 ha, vairāk vai mazāk, cik izrādīsies zemes vienību iemērot dabā;

2.1. zemes vienības ar kadastra apzīmējumu 4264 001 0124 zemes lietošanas mērķis – zeme, uz kuras galvenā saimnieciskā darbība ir lauksaimniecība (NĪLM kods - 0101);

1. Pēc robežu pārkārtošanas nekustamajā īpašumā „Vējotnes”, Mārsnēnu pagastā, Priekuļu novadā, ietilpstošās zemes vienības ar kadastra apzīmējumu 4264 001 0010 – Nr.2 zemes ierīcības projektā platība 9,4 ha, vairāk vai mazāk, cik izrādīsies zemes vienību iemērot dabā;
   1. zemes vienības ar kadastra apzīmējumu 4264 001 0010 zemes lietošanas mērķis – zeme, uz kuras galvenā saimnieciskā darbība ir lauksaimniecība (NĪLM kods - 0101);
2. Atbildīgais par lēmuma izpildi – teritorijas plānotājs Juris Pētersons.
3. Kontrole par lēmuma izpildi - Attīstības nodaļas vadītāja Vineta Lapsele.

*Šo lēmumu var pārsūdzēt viena mēneša laikā no tā spēkā stāšanās dienas Administratīvās rajona tiesas attiecīgajā tiesu namā pēc pieteicēja adreses (fiziska persona- pēc deklarētās dzīvesvietas vai nekustamā īpašuma atrašanās vietas, juridiska persona- pēc juridiskās adreses vietas).*

*Saskaņā ar Administratīvā procesa 70.panta pirmo un otro daļu, lēmums stājas spēkā ar brīdi, kad tas paziņots adresātam, sūtot pa pastu – septītajā dienā pēc tā nodošanas pastā.*

Pielikumā: grafiskais pielikums uz 1 lapas.

Domes priekšsēdētāja (paraksts) Elīna Stapulone